BIRŠTONO SAVIVALDYBĖS TARYBA

sprendimas

DĖL BIRŠTONO GIMNAZIJOS NUOSTATŲ PAKEITIMO

2020 m. birželio 26 d. Nr. TS-111

Birštonas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl ugdymosi šeimoje įgyvendinimo tvarkos aprašo patvirtinimo“, Lietuvos Respublikos švietimo įstatymo 43 straipsnio 3 ir 4 dalimis, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu, Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl nuostatų, įstatų ar statutų įforminimo reikalavimų patvirtinimo“ patvirtintais Nuostatų, įstatų ar statutų įforminimo reikalavimais, Birštono savivaldybės taryba n u s p r e n d ž i a:

1.	Pakeisti Birštono gimnazijos nuostatų, patvirtintų Birštono savivaldybės tarybos 2020 m. vasario 10 d. sprendimu Nr. TS-10 „Dėl Birštono gimnazijos nuostatų patvirtinimo“, 16 punktą ir jį išdėstyti taip:

„16. Mokymo proceso organizavimo būdai – kasdienis, savarankiškas, individualus, neakivaizdinis, nuotolinis, ugdymosi šeimoje.“.

2. Įgalioti Birštono gimnazijos direktorių Alvydą Urbanavičių pasirašyti Nuostatų pakeitimą ir pateikti registruoti Juridinių asmenų registro tvarkytojui teisės aktų nustatyta tvarka.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė	Nijolė Dirginčienė